Tõnu Aav

Tõnu Aav (21. jaanuar 1939 Tallinn – 14. august 2019 Tallinn) oli eesti näitleja ja laulja. 

Ta lõpetas 1961. aastal Tallinna Riikliku Konservatooriumi lavakunstikateedri I lennu (1957–1961). Selle lennu juhendaja oli Voldemar Panso. 

Alates 1961. aastast oli Tõnu Aav Eesti Draamateatri näitleja. 
Ta mängis 20 filmis ja kümnetes telelavastustes, oli osatäitja kuuldemängudes ja luges heliplaatidele kirjandusteoseid (sh "Onu Remuse jutud", "Alice Imedemaal"). Seriaalis "Õnne 13" kehastas ta Feliks Vissi. Samuti on ta laulnud ansamblites Bixio Trio ja Kukerpillid. 

Aav on maetud Tallinna Metsakalmistule teatritegelaste kvartalisse.

Rolle teatris 
Jõnn (1968) – Juhan Smuul "Kihnu Jõnn"
Potapov (1976) – Aleksandr Gelman "Ühe koosoleku protokoll"
Colas Breugnon (1970) – Romain Rolland, Eduard Ralja "Elame veel!"
Tõnu (1976) – Enn Vetemaa "Roosiaed"
krahv Lieven (1984) – Jaan Kross "Keisri hull"
sm. Aleksandr (2004) – Madis Kõiv "Finis nihili"
Underwood (2004) – Alan Bennett "Õuedaam"
Michelangelo (2005) – Mart Kivastik "Savonarola tuleriit"
mõrtsukas (2005) – Paul Lucas "Juhus on pime"
August Wiera, Veller (2005) – Andrus Kivirähk "Adolf Rühka lühikene elu"
Charley, naaber (2006) – Arthur Miller "Müügimehe surm"
Schaaf (2006) – Ivan Turgenev "Kuu aega maal"
Politseinik Kuul (2011) – Mika Keränen "Varastatud oranž jalgratas" (Eesti Draamateater)

Tunnustus
1964 I koht keskmises rühmas neljandal kutseliste sõnakunstnike konkursil
1964 Tallinna Linna TSN Täitevkomitee aukiri
1966 Tallinna Linna TSN Täitevkomitee aukiri (teatri 50. juubel)
1967 Eesti NSV Kultuuriministeeriumi aukiri
1968 Eesti NSV Teatriühingu I preemia ("Monoloogid", "Vilistlased", "Kallimast kallim", "Faust")
1968 ELKNÜ Keskkomitee aukiri
1969 Eesti NSV Teatriühingu aastapreemia ("Kihnu Jõnni" nimiosa, Anythos ja Ülemkohtunik näidendis "Kaks kuulsat kurjategijat")
1970 Eesti NSV Kultuuriministeeriumi diplom VII vabariikliku teatrikuu läbiviimise eest
1971 Eesti NSV teeneline kunstnik
1972 sõnakunstnike konkursi III preemia (Majakovski "Hästi" ja Smuuli "Mare" Tüürimees)
1972 aastapreemia ("Pikk päevatee kaob öösse", "Inimene ja inimene")
1976 Eesti NSV Teatriühingu aastapreemia (Potapov, "Ühe koosoleku protokoll")
1986 Eesti NSV Teatriühingu aukiri
1989 Kehtna NST laureaat
1989 EKP Rapla Rajoonikomitee ja Täitevkomitee aukiri 50. a juubeli puhul
1989 Teatriliidu aukiri
1989 Riikliku Kultuurikomitee aukiri
1989 EKP Lenini Rajoonikomitee ja Täitevkomitee aukiri 50. a juubeli puhul
1991 Eesti Teatriliidu meespeaosatäitja auhind
1992 huumoripreemia Meie Mats
2001 Valgetähe V klassi teenetemärk
2004 Eesti Teatriliidu meeskõrvalosatäitja auhind
2010 Oskar Lutsu huumoripreemia
2016 Eesti Rahvuskultuuri Fondi eristipendium

Isiklikku 
Tõnu Aava esimene abikaasa oli näitleja Irja Aav (1944–1995, sündinud Pilvet), neil oli kaks poega. Üks neist, Lauri Aav, on muusikaprodutsent ja koorijuht, teine, Ardi Aav (1968–2019), oli Draamateatri butafoor.

Tõnu Aava teine abikaasa Murel Aav (1945–1999, sündinud Puusild) oli näitleja, poeg Kristo-Martin Aav töötab IKT vallas.

Viited

Kirjandus 
 Vastab Tõnu Aav / küsinud Ülle Põlma – Teater. Muusika. Kino, 1999, nr 7, lk 3–15
 Tõnu Aav, "Aplaus teile" (mälestusteraamat). Toimetanud Rein Põder. NyNorden, Tallinn 2010, 246 lk; ISBN 9789949909315

Välislingid
 Eva Kübar. Tõnu Aav 70: tahan, et mul oleks teatris rohkem huvitavaid rolle. Postimees, 21. jaanuar 2009
 Rainer Kerge. Tõnu Aav 70: Jänkuonu, mis sa nüüd teed? Õhtuleht, 21. jaanuar 2009
 Maris Balbat. Tõnu Aav: Iga etendust peaks mängima kui elu viimast. Maaleht, 22. jaanuar 2009

Eesti Draamateatri näitlejad
Eesti filminäitlejad
Eesti dublaažinäitlejad
Eesti Muusika- ja Teatriakadeemia vilistlased
Eesti NSV teenelised kunstnikud
Valgetähe V klassi teenetemärgi kavalerid
Eesti NSV teenelised kunstnikud
Metsakalmistule maetud
Sündinud 1939
Surnud 2019